CELEX: 32020D2106
Language: et
Date: 2020-12-14 00:00:00
Title: Komisjoni rakendusotsus (EL) 2020/2106, 14. detsember 2020, milles käsitletakse kaitsemeedet, mille Soome on võtnud vastavalt Euroopa Parlamendi ja nõukogu direktiivile 2006/42/EÜ ning millega keelatakse lasta turule ettevõtja Biltema Nordic Services mootoritõstuki mudel 15–371, mida toodab Biltema Nordic Services AB ja turustab Soome turul Biltema Suomi Oy (teatavaks tehtud numbri C(2020) 8781 all) (EMPs kohaldatav tekst)

16.12.2020   
               
               
                  ET
               
               
                  Euroopa Liidu Teataja
               
               
                  L 425/101
               
            
         KOMISJONI RAKENDUSOTSUS (EL) 2020/2106,
         14. detsember 2020,
         milles käsitletakse kaitsemeedet, mille Soome on võtnud vastavalt Euroopa Parlamendi ja nõukogu direktiivile 2006/42/EÜ ning millega keelatakse lasta turule ettevõtja Biltema Nordic Services mootoritõstuki mudel 15–371, mida toodab Biltema Nordic Services AB ja turustab Soome turul Biltema Suomi Oy
         
            
               (teatavaks tehtud numbri C(2020) 8781 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ (mis käsitleb masinaid ja millega muudetakse direktiivi 95/16/EÜ), (1) eriti selle artikli 11 lõike 3 teist lõiku,
         ning arvestades järgmist:
         
                     (1)
                  
                  
                     20. märtsil 2019 teavitas Soome komisjoni oma 6. veebruari 2019. aasta kaitsemeetmest, mis on võetud kooskõlas direktiivi 2006/42/EÜ artikli 11 lõikega 1 ning millega keelatakse lasta turule ettevõtja Biltema Nordic Services mootoritõstuki mudel 15–371, mida toodab Biltema Nordic Services AB (Gamisonsgatan 26, 25466 Helsingborg, Rootsi, edaspidi „tootja“) ja turustab Soome turul Biltema Suomi Oy (Aftonrådevägen 2, 00750 Helsingfors, Soome).
                  
               
                     (2)
                  
                  
                     Soome võttis meetme seetõttu, et tema hinnangul ei vasta mootoritõstuk mitmele olulisele tervisekaitse- ja ohutusnõudele, mis on sätestatud direktiivi 2006/42/EÜ I lisa järgmistes punktides.
                  
               
                     (3)
                  
                  
                     Täpsemalt märkis Soome, et
                  
               
                     (4)
                  
                  
                     tõstuk ei ole mehaaniliselt vastupidav, mis on vastuolus direktiivi 2006/42/EÜ I lisa punktis 4.1.2.3 sätestatud mehaanilist vastupidavust käsitlevate oluliste tervisekaitse- ja ohutusnõuetega;
                  
               
                     (5)
                  
                  
                     tõstuk ei ole stabiilne ja seda on raske liigutada, mis on vastuolus direktiivi 2006/42/EÜ I lisa punktis 1.3.1 sätestatud stabiilsuse kadumise riski ja punktis 4.1.2.1 sätestatud ebastabiilsusest tulenevat riski käsitlevate oluliste tervisekaitse- ja ohutusnõuetega;
                  
               
                     (6)
                  
                  
                     paigaldusjuhistes on vigu seoses rataste kinnitamisega ja vigu esineb ka paberjuhistes seoses masina ebaõige kasutamisega, mis on vastuolus direktiivi 2006/42/EÜ I lisa punktis 1.1.2 sätestatud ohutuse tagamise põhimõtteid ja punktis 1.7.4 sätestatud kasutusjuhendit käsitlevate oluliste tervisekaitse- ja ohutusnõuetega.
                  
               
                     (7)
                  
                  
                     Pärast Soomelt kaitsemeetme kohta teate saamist alustas komisjon konsulteerimist asjaomaste isikutega nende seisukohtade ärakuulamiseks. 23. detsembril 2019 saatis komisjon tootjale, turustajale ja Soome ohutus- ja kemikaaliametile kirja, millele tootja ja turustaja ei vastanud. Soome ohutus- ja kemikaaliamet vastas 13. jaanuaril 2020, märkides, et Biltema Suomi Oy ei ole pärast otsuse vastuvõtmist seda või selle sisu vaidlustanud. Samuti märkis Soome ohutus- ja kemikaaliamet, et neil ei ole juhtumi kohta uut teavet.
                  
               
                     (8)
                  
                  
                     Võttes arvesse Soome esitatud teavet kaitsemeetme kohta, mida tootja ega turustaja ei ole vaidlustanud, tuleks järeldada, et mootoritõstuki mudel 15–371 ei vasta direktiivi 2006/42/EÜ I lisas sätestatud ja eespool nimetatud olulistele tervisekaitse- ja ohutusnõuetele ning et puudused võivad kahjustada inimeste tervist või ohutust.
                  
               
                     (9)
                  
                  
                     Seepärast tuleks Soome võetud kaitsemeedet pidada põhjendatuks,
                  
               ON VASTU VÕTNUD KÄESOLEVA OTSUSE:
         
            Artikkel 1
            Soome võetud meede, millega keelatakse lasta turule mootoritõstuki mudel 15–371, mida toodab Biltema Nordic Services AB (Rootsi) ja turustab Soome turul Biltema Suomi Oy (Soome), on põhjendatud.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 14. detsember 2020
            
               
                  Komisjoni nimel
               
               Thierry BRETON
               
                  komisjoni liige
               
            
         
         
            (1)  ELT L 157, 9.6.2006, lk 24.